Damien Brunner

Damien Brunner (s. 9. maaliskuuta 1986) on sveitsiläinen uransa lopettanut jääkiekkoilija. Brunner oli pelipaikaltaan laitahyökkääjä. Damien Brunnerin veli Adrian Brunner on myös jääkiekkoilija.

 Ura 
Brunner on Klotenin kasvatti. Kaudella 2005–2006 hän kävi A-juniorivuosiensa jälkeen Sveitsin 1. Ligan EHC Winterthurissa. Seuraavalla kaudella Brunner teki NLA-debyyttinsä Klotenin paidassa. Hän jatkoi Klotenissa myös kaudella 2007–2008 ja pelasi 12 ottelua vielä seuraavallakin kaudella, kunnes siirtyi NLB:n Thurgaun kautta Zugiin, jossa teki loppukauden aikana 35 ottelussa 26 pistettä.

Kaudella 2009–2010 Brunner teki 47 ottelussa 58 pistettä ja sai kutsun myös MM-kisoihin, joissa hän pelasi Sveitsin paidassa seitsemän ottelua tehden viisi pistettä. Seuraava kausi ei ollut aivan yhtä hyvä (40 ottelussa 46 pistettä), mutta kaudella 2011–2012 hän voitti ensimmäisenä sveitsiläisenä 30 vuoteen oman maansa pääsarjan pistepörssin tehtyään 45 ottelussa 60 pistettähttp://www.eliteprospects.com/league.php?leagueid=NLA&season=2011. Edellinen sveitsiläisvoittaja oli Guido Lindemann kaudella 1981–1982http://www.eliteprospects.com/league.php?leagueid=NLA&season=1981.

Brunner teki kesällä 2012 sopimuksen NHL-seura Detroit Red Wingsin kanssa. NHL:n työsulun takia hän kuitenkin palasi pelaamaan Zugiin. Työsulku päättyi tammikuussa 2013 ja Brunner teki lyhennetyllä NHL-kaudella 26 pistettä 44 runkosarjaottelussa sekä yhdeksän pistettä 14 pudotuspeliottelussa. Hän oli pudotuspeleissä Detroitin paras maalintekijä viidellä osumalla.

Syyskuussa 2013 Brunner solmi kaksivuotisen sopimuksen NHL-seura New Jersey Devilsin kanssa. Brunner teki 2014 vuoden joulukuussa sopimuksen Luganon kanssa, joka kattaa loppukauden ja seuraavat neljä kautta, koska New Jersey Devils lähetti Brunnerin NHL:ssä siirtolistalle, ja kukaan ei huolinut häntä.

 Tilastot 
 2005–2006  EHC Winterthur  SUI-3  17  18  11  29  28  –  –  –  –  – 2006–2007  Kloten  NLA  42  9  9  18  22  11  1  0  1  4 2007–2008  Kloten  NLA  50  5  2  7  6  5  0  0  0  0 2008–2009  Kloten  NLA  12  0  0  0  2  –  –  –  –  –   Thurgau  NLB  3  1  3  4  4  –  –  –  –  –   Zug  NLA  35  12  14  26  16  10  3  2  5  4 2009–2010  Zug  NLA  47  23  35  58  22  13  5  5  10  6  MM  7  1  4  5  2 2010–2011  Zug  NLA  40  19  27  46  34  8  4  4  8  2 2011–2012  Zug  NLA  45  24  36  60  48  9  3  11  14  6  MM  7  3  4  7  6 2012–2013  Zug  NLA  33  25  32  57  49  –  –  –  –  –   Detroit Red Wings  NHL  44  12  14  26  12  14  5  4  9  4 2013–2014  New Jersey Devils  NHL  60  11  14  25  26  –  –  –  –  –  OK  4  0  0  0  0               MM  7  3  3  6  4 2014–2015  New Jersey Devils  NHL  17  2  5  7  8  –  –  –  –  –  MM  8  1  4  5  8   HC Lugano  NLA  20  11  5  16  30  3  0  1  1  0 2015–2016  HC Lugano  NLA  36  13  21  34  18  14  7  7  14  12 2016–2017  HC Lugano  NLA  33  8  18  26  45  2  0  1  1  2  MM  7  2  1  3  4 2017–2018  HC Lugano  NL  24  7  7  14  8  –  –  –  –  – 2018–2019  EHC Biel  NL  50  18  19  37  22  12  5  4  9  4 2019–2020  EHC Biel  NL  23  9  8  17  4  –  –  –  –  – 2020–2021  EHC Biel  NL  29  11  14  25  43  2  1  0  1  0 2021–2022  EHC Biel  NL  44  21  23  44  22  4  1  0  1  0 2022–2023  EHC Biel  NL  48  14  18  32  37  11  3  2  5  4 2023–2024  EHC Biel  NL  37  6  9  15  12  8  1  1  2  0 2024–2025  EHC Biel  NL  6  0  0  0  0  –  –  –  –  – 18 kautta  yhteensä  NLA/NL  654  235  297  532  440  112  34  38  72  44 3 kautta  yhteensä  NHL  121  25  33  58  46  14  5  4  9  4

 Lähteet 

 Viitteet 

Luokka:Sveitsiläiset jääkiekkoilijat
Luokka:Vuonna 1986 syntyneet
Luokka:Elävät henkilöt